Kubija hotelli sisenedes nägin seal suurt hulka rattaid ning kohe hakkas silma, et osadel on nimelised numbrid. Liigitasin need Ivari sõpradeks/eliidi sõitjateks/staažikateks Haanja 100 osalejateks. Regasin end ära ja numbriümbrikku lahti võttes vaatas mullegi sealt vastu nimeline number - SEPP. Olin rõõmsalt üllatunud ja sain aru, et need on siis ainult miilisõitjatele. Lisaks oli miilisõitjatel  selja peal sama omanimeline number ja nagu Ivar Tupp ütles "siis on tagantpoolt tulles võimalik vahet teha eliidi- ja tavasõitjatel". Selge siis, olin enesele teadmata liigitunud eliidisõitjaks.